UZNESENIE VLÁDY SLOVENSKEJ REPUBLIKY
č. 729
z 15. augusta 2001

k správe o ukončení rokovaní o liberalizácii obchodu s rybami a rybími produktmi medzi Slovenskou republikou a Európskou úniou a návrh na úpravu koncesných listín medzi SR a EÚ

Číslo materiálu:	5161/2001	
Predkladateľ:	minister pôdohospodárstva, minister hospodárstva a minister zahraničných vecí	
Vláda
A.	súhlasí
A.1.	so správou o ukončení rokovaní o liberalizácii obchodu s rybami a rybími produktmi medzi Slovenskou republikou a Európskou úniou a návrh na úpravu koncesných listín medzi SR a EÚ,
A.2.	s návrhom rozhodnutia Asociačnej rady SR/EÚ o prístupe k Protokolu k   prílohe  XV  (týkajúceho  sa obchodu  s  rybami a  rybími   produktmi) k Európskej dohode o pridružení uzatvorenej medzi Európskymi spoločenstvami a ich členskými štátmi na strane jednej a Slovenskou republikou na strane druhej (ďalej len „Protokol“),
A.3.	s predbežným vykonávaním Protokolu po jeho odsúhlasení Asociačnou radou SR/EÚ;
B.	odporúča
prezidentovi Slovenskej republiky
B.1.	ratifikovať Protokol po vyslovení súhlasu Národnou radou SR;
C.	poveruje 
predsedu vlády
C.1.	predložiť návrh Protokolu Národnej rade na vyslovenie súhlasu 
	do 30. júna 2002 
 
C.2.	splnomocniť ministra zahraničných vecí a ako alternáta veľvyslanca SR pri ES k podpisu rozhodnutia Asociačnej  rady SR/EÚ  o Protokole 
	do 31. decembra 2001
ministra pôdohospodárstva
C.3.	odôvodniť návrh Protokolu   v  Národnej rade SR
	po 30. júni 2002
D.	ukladá
ministrovi hospodárstva
ministrovi pôdohospodárstva
ministrovi zahraničných  vecí 
D.1.	pripraviť finálnu verziu Protokolu
	do 30. novembra 2001
ministerke financií
D.2.	zabezpečiť predbežné vykonávanie Protokolu odo dňa jeho odsúhlasenia Asociačnou radou SR/EÚ a  trvalé vykonávanie po nadobudnutí jeho platnosti,
ministrovi zahraničných vecí
D.3.	zabezpečiť po ratifikácii Protokolu jeho uverejnenie v Zbierke zákonov SR
	do 31. decembra 2002.
Vykonajú:	predseda vlády
			minister pôdohospodárstva
			minister hospodárstva
			minister zahraničných vecí
	 	 	ministerka financií
Na vedomie:	prezident SR